สวัสดีค่ะ พอดีมีอาการแสบท้อง เหมือนท้องอืด แล้วพอกินข้าวลงไปก็หายแสบ แต่ตอนที่กินข้าว ลงไปก็จะจุกเสียดช่วงลิ้นปี่ และทรวงอก บางทีก็จุกที่คอ กลืนอาอาหารลำบาก เรอบ่อย เหมือนคลื่นไส้าเจียน ตอนนี้คือกังวลมากเลยค่ะ
สวัสดีค่ะ อาการแสบท้องรู้สึกท้องอืด สัมพันธ์กับมื้ออาหาร ร่วมกับจุกเสียดดังกล่าวมา อาจจะเกิดจากการมีกระเพาะอาหารอักเสบ แผลในกระเพาะอาหารหรือที่ลำไส้เล็กส่วนต้น การมีกรดไหลย้อน ลำไส้อักเสบจากการกินอาหารไม่สุกสะอาด ลำไส้แปรปรวนมักเป็นเรื้อรัง หรือเป็นอาการแสดงของการมีโรคหัวใจขาดเลือดที่ในบางรายอาจมาด้วยจุกเสียด จุกแน่นลิ้นปี่ได้ แต่ก็มักไม่สัมพันธ์กับการรับประทานอาหารเบื้องต้นนึกถึงภาวะกระเพาะอาหารอักเสบได้มากที่่สุด แนะนำการปรับพฤติกรรมด้วยการรับประทานอาหารอ่อนๆ ย่อยง่ายและสุกสะอาดให้เป็นเวลา 3 มื้อ หลีกเลี่ยงอาหารรสจัดหรืออาหารที่กระตุ้นให้มีอาการ ควรงดการดื่มแอลกอฮอล์ ดื่มน้ำมากๆได้ควรไปพบแพทย์หากปรับพฤติกรรมแล้วยังไม่ดีขึ้น ปวดแสบร้อนมาก จุกแน่นเยอะ จนคลื่นไส้ อาเจียนไม่หยุด กินได้น้อย หรือมีถ่ายดำ ถ่ายเป็นเลือด น้ำหนักลดลงรวดเร็วร่วมด้วยค่ะ